**(Gruziński)**

**Pouczenie o zasadach i trybie przeprowadzania kontroli legalności pobytu cudzoziemców na terytorium Rzeczypospolitej Polskiej**

**მითითებები პოლონეთის ტერიტორიაზე უცხოელთა ყოფნის ლეგალობის შემოწმების პრინციპებისა და წესების შესახებ**

* ქმედებების იურიდიული საფუძველი: 2013 წლის 12 დეკემბრის კანონი უცხოელთა შესახებ
* ქმედებების მიზანი: პოლონეთის რესპუბლიკის ტერიტორიაზე უცხოელთა შესვლისა და ბინადრობის შესახებ კანონის მიმართ დამორჩილების კონტროლი

**უცხოელი ვალდებულია პოლონეთის ტერიტორიაზე ყოფნის დროს თან იქონიოს ვარგისი სამგზავრო დოკუმენტი და დოკუმენტი რომელიც პოლონეთის რესპუბლიკის ტერიტორიაზე ყოფნის უფლებას აძლევს, თუ ეს სავალდებულოა.**

1. ოფიცერს, მოწმობის ან საინდენტიფიკაციო ბარათის წარდგენის შემდეგ აქვს უფლება მოითხოვოს წარადგინოთ:
2. სამგზავრო დოკუმენტი და დოკუმენტი რომელიც გაძლევთ პოლონეთის რესპუბლიკის ტერიტორიაზე ყოფნის უფლებას;
3. ფინანსური სახსრები, რომელიც განკუთვნილია:

ა) პოლონეთის ტერიტორიაზე ყოფნის ხარჯების დასაფარად,

ბ) უცხოელის წარმოშობის ან საცხოვრებელ ქვეყანაში გამგზავრების დასაფარად,

გ) მესამე ქვეყანაში მოხვედრის მიზნით (რომელიც მისცემს უცხოელს შესვლის უფლებას) პოლონეთის რესპუბლიკის ტრანზიტით გავლის ხარჯების დასაფარად,;

1. დოკუმენტი რომელიც დაამტკიცებს ფინანსური სახსრების მოძიების შესაძლებლობას;
2. მუშაობის უფლების, ბიზნესის წარმოების ან მივლინების დამადასტურებელი დოკუმენტი;
3. პოლონეთის რესპუბლიკის ტერიტორიაზე ვიზიტის მიზნისა და პირობების დამადასტურებელი საბუთი.
4. კონტროლის დროს ვალდებული ხართ ოფიცერის მოთხოვნაზე წარადგინოთ ზემოთ ხსენებული დოკუმენტები, აგრეთვე ფინანსური სახსრები ან ფინანსური სახსრების მოპოვების შესაძლებლობის დამადასტურებელი დოკუმენტები, თუ ეს სავალდებულოა.
5. თუ არ გაგაჩნიათ პირადობის დამადასტურებელი რაიმე საბუთი, თქვენი პირადობის დადგენის მიზნით ჩამოგერთმევათ თითის ანაბეჭდები.

თითის ანაბეჭდები შესაძლებელია ჩამოგერთვათ შენგენის ვიზის ნამდვილობის შემოწმების მიზნით ან მისი მფლობელის ვინაობის შესამოწმებლად.

უცხოელის მიერ ჩაბარებული თითის ანაბეჭდების შემოწმება ხდება სავიზო ინფორმაციის სისტემაში.

1. იმ შემთხვევაში, როდესაც კონტროლის დროს აღმოჩნდება, რომ საბუთი რომლითაც სარგებლობთ ა) ვალდებული იყავით ჩაგებარებინათ მის გამცემ ორგანოში, ეს საბუთი ჩამოგერთმევათ. ესეთ შემთხვევაში მიიღებთ უფასო ცნობას საბუთის ჩამორთმევის შესახებ, ხოლო საბუთი გაიგზავნება მის გამცემ ორგანოში.
2. კონტროლის დროს, იმ შემთხვევაში თუ გამოირკვევა რომ იმყოფებით უკანონოდ, შედგენილ იქნება პოლონეთის ტერიტორიაზე უცხოელის ყოფნის ლეგალობის კონტროლის ოქმი .
3. ოქმის დედანი წარდგენილი იქნება თქვენთვის, თქვენს მიერ მასზე ხელის მოწერის მიზნით. ამის შემდეგ თქვენ მიიღებთ მის ასლს.

იმ შემთხვევაში თუ თქვენ უარს იტყვით მასზე ხელმოწერაზე, მისი შემდგენი ოფიცერი გადმოგცემთ ოქმის ასლს ოფიცრის ხელმოწერით.

1. იმ შემთხვევაში, თუ თქვენ:
2. იმყოფებით პოლონეთის რესპუბლიკის ტერიტორიაზე ამისთვის საჭირო იურიდიული ნებართვის გარეშე,
3. სათანადო ორგანოს მოთხოვნაზე არ წარადგენთ პოლონეთის რესპუბლიკის ტერიტორიაზე ყოფნის უფლების დამადასტურებელ დოკუმენტს, თუ ეს სავალდებულოა,
4. სათანადო ორგანოს მოთხოვნაზე არ წარადგენთ საჭირო ფინანსურ სახსრებს ან მათი მოპოვების შესაძლებლობის დამადასტურებელ დოკუმენტს,
5. თავს არიდებთ ვალდებულებას გამოცვალოთ ან ჩააბაროთ ბინადრობის ნებართვის მოწმობა, უცხოელის პოლონური სამგზავრო დოკუმენტი, უცხოელის პირადობის დამადასტურებელი პოლონური დოკუმენტი ან „პირობითი ყოფნის“ საბუთი,
6. დაკარგვიდან 3 დღის განმავლობაში არ აცნობეთ ბინადრობის ნებართვის მოწმობის, უცხოელის პოლონური სამგზავრო დოკუმენტის, უცხოელის პირადობის დამადასტურებელი პოლონური დოკუმენტის ან „პირობითი ყოფნის“ საბუთის დაკარგვის ფაკტს,
7. არ შეასრულეთ პოლონეთის რესპუბლიკის ტერიტორიის დატოვების ვალდებულება ქვეყნის დატოვების შესახებ ან ნებაყოფლობითი დაბრუნების ვადის გაგრძელების შესახებ დადგენილებით დაწესებულ ვადაში,
8. არ ასრულებთ ვალდებულებას გამოცხადდეთ დროის გარკვეულ ინტერვალებში ნებაყოფლობითი დაბრუნების ვადის გაგრძელების შესახებ დადგენილებაში აღნიშნულ ორგანოში,
9. დატოვეთ ნებაყოფლობითი დაბრუნების ვადის გაგრძელების შესახებ დადგენილებაში აღნიშნული საცხოვრებელი ადგილი ,
10. შემოხვედით პოლონეთის რესპუბლიკის ტერიტორიაზე „მცირე სასაზღვრო მიმოსვლის“ ნებართვის ფარგლებში და:

ა) იმყოფებით სასაზღვრო ტერიტორიის გარეთ, რომლის ფარგლებში ნებართვის მფლობელს შეუძლია გადაადგილდეს, ან

ბ) არ დატოვეთ პოლონეთის რესპუბლიკის ტერიტორია ნებართვაში აღნიშნულ ვადაში,

* შესაძლოა დაჯარიმდეთ.

ჯარიმა შესაძლოა დაგეკისროთ ჯარიმის გამოწერით რომელიც გადმოგეცემათ უშუალოდ მისი გადახდის შემდეგ ოფიცერთან რომელმაც დაგიწესათ ჯარიმა. ესეთ შემთხვევაში ჯარიმის ოდენობა არ აღემატება 500 ზლოტს.

თქვენ გაქვთ უფლება უარი განაცხადოთ ჯარიმის მიღებაზე. ესეთ შემთხვევაში საქმე გადაეცემა სასამართლოს , რომელიც შეძლებს დააწესოს 5000 ზლოთის ოდენობის ჯარიმა.

ოფიცერს აქვს უფლება დაგაჯარიმოთ აგრეთვე სხვა დარღვევებისთვის, გარდა ზემოთ ნახსენებისა.

1. პოლონეთის რესპუბლიკის ტერიტორიაზე თქვენი ყოფნის ლეგალობის ოქმის შედგენა შეიძლება წარმოადგენდეს საფუძველს თქვენი დაკავებისთვის და საქმის აღძვრისთვის - დაბრუნების ვალდებულების საკითხში.